พูดถึงสถานที่ตั้งก่อนเลย อยุ่เรียบด่วนฝั่งตรงข้าม CDC อยุ่เลยร้าน Hako town มานิดนึง เดินทางสะดวก มีลานจอดรถ

มาร้านนี้แนะนำให้ลองสั่งเบียร์ที่ไม่เคยกิน ยี่ห้อแปลกๆ มีเยอะแยะมากมายจริงๆ ถ้าคุณไม่มีความรู้เรื่องเบียร์มาก่อนเลย อ่านชื่อเบียร์ ประเภทเบีนร์แล้วงง สามารถเรียกบริกรมาถามได้เลยค่ะ บริกรหนุ่มสาสที่นี่เค้ารู้ลึกรู้จริง สามารถ แนะนำได้อย่างละเอียด เปรียบเทียบเบียร์แต่ละตัวให้ด้วยความเต็มใจ เรียกได้ว่าไม่ต้องรู้จักอะไรเลย แค่บอกรสชาติที่อยากกิน เค้าจัดหามาให้ได้ครบ

เบียร์สด เท่าที่จำได้ก็มี Bavaria, Hitachino, schneider tap 4 (หรือ 7 ไม่แน่ใจ), Hoegarden, La trappe ส่วนเบียร์ขวดก็มีหลายยี่ห้อ หลายประเภท หลายขนาด ถ้าขวดขนาด 330 ml ราคาเฉลี่ยประมาณ 230 - 300 แล้วแต่ยี่ห้อ ถ้าคนที่ชอบเบียร์เบาๆดื่มง่ายๆ ขอแนะนำให้ลอง Saint Bernadus wit สุดยอดมากกกกก

กับแกล้มแนะนำ Niche fries เป็นเฟรนช์ฟรายใหญ่ๆที่คลุกเครื่องเทศ เสิร์ฟมาพร้อมน้ำจิ้ม 4 5 ชนิด อร่อยทุกอัน ยำปลาแซลม่อน กับ ปีกไก่ทอดอร่อยมาก

สถานที่นั่ง มีทั้งลานข้างนอกและในห้องแอร์ ร้านเปิดประมาณ 5 โมง ปิด 5 ทุ่มครึ่ง วันเสาร์อาทิตย์ปิดดที่ยงคืน ถ้าไปวันธรรมดาจะค่อนข้างชิว เสาร์จะมีดนตรีสดเล่น